
מדינת ישראל

משרד המשפטים

הממונה על חוק חופש המידע

	ירושלים, ב  ניסן  תשע"ה 

	22 מרץ , 2015

	בתשובתך ציין נא:

	תיק מס' ת/ 25


שלום רב, 

הנדון: בקשה לפי חוק חופש המידע, התשנ"ח-1998
מכתבך מיום 27/01/2015
לאחר בירור פנייתך שבנדון הנני להשיבך כדלקמן:
בפנייתך ביקשת נתונים אודות הסדרת פעילות המחלקה לחקירות שוטרים (להלן "המחלקה"), עם דגש על מינו של המתלונן ומוצאו. 
1. באשר לבקשתך בנוגע לנהלים בתחומים אותם תיארת, ההנחיות הפנימיות הקיימות במחלקה הן בהתאם לנהלי המשטרה, ולפיהם טיפול בנפגעת בעבירות מין תעשה על ידי מי שעבר הכשרה מיוחדת לכך. נוסיף כי אין במחלקה נהלים או הנחיות המתייחסים לגביית עדות או כל פעולה אחרת בהקשר של גברים/נשים דתיים. 

2. המחלקה קבעה לעצמה כיעד מקצועי להעלות את המודעות לנושא הטיפול בנפגעי ונפגעות תקיפה מינית, כחלק מהמודעות הכללית לנושאים המגדריים. כחלק ממימוש היעד, מקיימת המחלקה קשר הדוק עם מרכזי הסיוע לנפגעי ונפגעות תקיפה מינית, ומבוצעות הכשרות וימי עיון בנושאים אלו. בין היתר בוצעו הפעילויות הבאות:
· ימי עיון התקיימו בפורומים שונים במחלקה – פרקליטים, צוותי החקירה, אנשי המנהלה וכלל המחלקה ביחד.

· מינוי רפרנטים בצוותי החקירה לקיום קשר עם נציגי המרכזים
· שיעורים שהועברו על ידי נציגות המרכז בצוותים השונים. 
· הפצת עלוני מרכזי הסיוע בשלוחות מח"ש וחלוקתם למתלוננות ומתלוננים.
3. בעת פתיחת התיק במחלקה לא מוזנים נתונים אודות מין המתלונן או מוצאו, לפיכך אין בידינו פילוח נתונים לפי מין או לאום, ולכן לא נוכל לספק את הנתונים המבוקשים. 

במח"ש מועסקות 18 חוקרות, מתוכן חוקרת אחת דוברת ערבית.


בכבוד רב,


מיכל טנא, עו"ד

 מנהלת היחידה לפניות הציבור

והממונה על חוק חופש המידע

ת.ד. 2350 ירושלים 9102202 טלפון : 02-5425555  פקס' : 02-6467085

